பிளாட்டினம்(II) பிசு(அசிட்டைலசிட்டோனேட்டு)

பிளாட்டினம்(II) பிசு(அசிட்டைலசிட்டோனேட்டு) (Platinum(II) bis(acetylacetonate) என்பது Pt(O2C5H7)2  என்ற மூலக்கூற்று வாய்ப்பாட்டல் விவரிக்கப்படும் ஓர் ஒருங்கிணைப்பு அணைவுச் சேர்மமாகும். சில நேரங்களில் Pt(acac)2 என்றும் சுருக்கமாக அடையாளப்படுத்தப்படுகிறது. பிளாட்டினம்(II) அயனியின் ஒரே வகையான ஈந்தணைவிகளைக் கொண்ட அணைவுச்சேர்மமான இச்சேர்மம் மஞ்சள் நிறத்துடன் பென்சீன் கரைப்பானில் கரையக்கூடிய திடப்பொருளாகக் காணப்படுகிறது. எக்சு-கதிர் படிகவியல் ஆய்வின் படி, பிளாட்டினம் மையம் சதுரத் தளமாக உள்ளது. பிளாட்டினம் சார்ந்த வினையூக்கிகளுக்கு பரவலாகப் பயன்படுத்தப்படுவதில் முன்னோடிச் சேர்மமாகத் திகழ்கிறது.   


தயாரிப்பு
பிளாட்டினம்(II) அக்வோ அணைவுடன் ([Pt(H2O)4]2+) அசிட்டைலசிட்டோன் சேர்த்து வினை புரியச் செய்வதால் பிளாட்டினம்(II) பிசு(அசிட்டைலசிட்டோனேட்டு) தயாரிக்கப்படுகிறது.

மேலும் காண்க
பலேடியம் அசிட்டைலசிட்டோனேட்டு

மேற்கோள்கள்

பகுப்பு:அசிட்டைலசிட்டோனேட்டு அணைவுகள்
பகுப்பு:பிளாட்டினம் ஒருங்கிணைவுச் சேர்மங்கள்